Trnovac (Vrbanja)
Trnovac je rijeka-potok u Centralnoj Bosni, jedna od mnogih desnih pritoka Vrbanje. Izvire na uzvisini Selačka, iznad sela Hajdarovići, ispod lokaliteta Veliki Poljanak (1240 m), na 1120 m n/v. Do sela Hajdarovići prima vodu šest desnih pritoka/vrela, a u slivu još dva lijeva. U Vrbanju se ulijeva na izletištu Trnovac, na nadmorskoj visini od 546 m. Veći dio toka Trnovac teče u pravcu istok – zapad, paralelno sa gornjim tokom Crkvenice i Lopačom, također desnim pritokama Vrbanje). Teče između Šipraškog brda i sela Kurušići (sjever) i Orahove ravni sa selom Gelići (jug). Oko 1960-ih godina na Trnovcu je bilo 12 vodenica, po šest kod Hajdarovića i ušća.